MACO จ่อปันผล 0.018 บาท/หุ้น ขึ้น XD 26 ก.ย.นี้
MACO ปันผลระหว่างกาล 0.018 บาท/หุ้น ขึ้น XD 26 ก.ย.นี้ เคาะวันจ่าย 10 ต.ค61
13 ก.ย. 2561

บริษัท มาสเตอร์แอด จำกัด (มหาชน) หรือ MACO เปิดเผยว่า ที่ประชุมคณะกรรมการบริษัท ครั้งที่ 10/2561 เมื่อวันที่ 12 กันยายน 2561 มีมติอนุมัติให้จัดสรรกำไรจากผลการดำเนินงาน ช่วงวันที่ 1 มกราคม 2561 ถึงวันที่ 30 มิถุนายน 2561 เพื่อจ่ายเงินปันผลระหว่างกาลให้แก่ผู้ถือหุ้น ในอัตราหุ้นละ 0.018 บาท สำหรับผู้ถือหุ้นจำนวน 4,126,681,773 หุ้น รวมเป็นเงินปันผลทั้งสิ้น 74,280,271.91 บาท ให้กับผู้ถือหุ้นซึ่งมีรายชื่อปรากฎในสมุดทะเบียนผู้ถือหุ้นเพื่อสิทธิในการรับเงินปันผล (Record Date) ในวันที่ 27 กันยายน 2561  โดยจะขึ้นเครื่องหมาย XD ไม่ได้รับสิทธิปันผลในวันที่ 26 กันยายน 2561  และกำหนดจ่ายเงินปันผลระหว่างกาลในวันที่ 10 ตุลาคม 2561 ด้วยการส่งเช็คให้แก่ผู้ถือหุ้น ทางไปรษณีย์ลงทะเบียน หรือโอนเข้าบัญชีเงินฝากธนาคารตามที่ผู้ถือหุ้นแจ้งความประสงค์ไว้
ทั้งนี้ เงินปันผลทั้งจำนวนนี้เป็นการจ่ายจากกำไรสุทธิของบริษัทที่ต้องเสียภาษีเงินได้นิติบุคคลในอัตราร้อยละ 20 ของกำไรสุทธิ ดังนั้นปันผลส่วนนี้ผู้รับเงินปันผลที่เป็นบุคคลธรรมดาสามารถขอรับเครดิตภาษีคืนได้เท่ากับร้อยละ 20/80 เท่าของเงินปันผล ตามมาตรา 47 ทวิแห่งประมวลรัษฎากร